Penodiadau Staff Cymorth
Caiff penodiad ei gynnig o fewn y radd gyflog gytûn ar gyfer y rôl, ac mae cynnydd yn digwydd o fewn y radd gyda chodiadau blynyddol. Cewch eich penodi ar y pwynt isaf o'r radd. Os ydych wedi gwneud cais am swydd rhan amser bydd eich cyflog yn pro-rata, hynny yw, byddwch yn derbyn y gyfran o'r cyflog llawn sy'n cyfateb i'r oriau yr ydych yn gweithio. Caiff cyflogau eu talu'n fisol drwy Drosglwyddiad Arian Parod i'r Banc yn Uniongyrchol ar y pymthegfed o'r mis.
Mae'r Gyfradd Cyflog yn amrywio o £14,514 i £43,387.
Mae wythnos lawn o waith yn 37 awr yr wythnos, dydd Llun i ddydd Gwener. Mae cynllun amser hyblyg yn ei le ar gyfer y rhan fwyaf o swyddi ac mae'n cael ei gynnal ar y cyd ag anghenion busnes.
Mae rhagor o wybodaeth am yr amodau sy'n berthnasol i'r Cynllun Rhannu Swydd ar gael ar gais.
Mae'r hawliau gwyliau blynyddol yn ddibynnol ar hyd y gwasanaeth (gweler isod):
Hyd y Gwasanaeth (Nifer y dyddiau)
5 mlynedd gyntaf 25 dydd
Wedi 5 mlynedd o wasanaeth parhaus 29 dydd
Wedi 10 mlynedd o wasanaeth parhaus 32 dydd
Wedi 15 mlynedd o wasanaeth parhaus 34 dydd
Yn ychwanegol i wyliau blynyddol mae gennych hawl i wyth dydd o wyliau statudol yn flynyddol. Mae hawliau gwyliau ar gyfer gweithwyr rhan amser yn cael ei gyfrifo pro-rata.
Swyddi sydd wedi'u Cyfyngu'n Wleidyddol
Mae rhai o'n swyddi wedi'u cyfyngu'n wleidyddol. Cewch eich cynghori yn y disgrifiad swydd os yw hyn yn berthnasol i'r swydd yr ydych wedi gwneud cais amdani.
Gwisg Gorfforaethol
Mae angen i weithwyr newydd sydd yn cychwyn mewn rolau penodol wisgo gwisg gorfforaethol Gwasanaeth Tân ac Achub De Cymru, bydd y wisg yn cael ei darparu wedi'r penodiad.